Тихон Никаноров
Тихон Никаноров познат и као Тихон Вороњешки (, рођен 30. јануара 1855. у Новгородској губернији — преминуо 27. фебруара 1920. у Вороњежу) је православни светитељ и архиепископ Руске православне цркве.

Рођење и младост 

Рођен је 30. јануара 1855. године у месту Кирјога () у Новгородској губернији као Василиј Варсонофијевич Никаноров (). Родио се у православној породици од оца чтеца . Године 1877. завршио је Новогородску духовну богословију (), а 1881. године Санкт Петербуршку духовну академију.

Монашење и епископство 

Године 1884. постаје инспектор Новгородске духовне богословије и убрзо након тога постаје монах, добија монашко име Тихон као и чин јеромонаха. Године 1890. добија чин архимандрита, а убрзо постаје и ректор Новгородске духовне богословије. Отац Тихон постаје 1891. године игуман Антонијевог манастира у Новгороду посвећеног Антонију Римљанину. 

Године 1892. Тихон постаје викарни архијереј добивши викаријатство Можајско које се налази у саставу Московске епархије. Самосталан архијереј постаје 1899. године поставши епископ Полоцки и Глубокојски (). 
 
Године 1902. мења епархију и постаје епископ тадашње Пензенске и Саранске епархије (), данашња Пензенска и Нижнеломовска (). На месту епископа је остао до 25. јула 1907. године. Исте године постаје настојатељ (игуман) Новојерусалимског манастира код Москве. 

Епископ Калушке епархије () постаје 1912. године.

Архиепископ и смрт 
Тихон постаје архиепископ 13. маја 1913. године дошавши у Вороњешку и Задонску епархију. Године 1917-1918 је био учесник Сабора Руске православне цркве.  

Након Бољшевичке револуције мученички је страдао 27. децембра 1918. године (9. јануара по грегоријанском календару) тако што је обешен на царским дверима. 

У августу 2000. године је канонизован у Руској православној цркви као свештеномученик.

Напомене

Извори 

Рођени 1855.
Умрли 1919.
Руски светитељи
Православни светитељи
Епископи Руске православне цркве
Руски архиепископи‎
Свештеномученици